Diari Oficial de la Generalitat Valenciana


Sumari del DOGV 7780, del 12-05-2016 (2016/3334)

ACORD de 6 de maig de 2016, del Consell, pel qual s'autoritza determinada transferència de crèdit entre seccions, per un import global de 1.318.384,40 euros.
-------------------------------------------------------------------------------------------------------------------------------------------------------------

### Dades del document

Número de DOGV
:   7780

Data del DOGV
:   12-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3334


Data del document
:   06-05-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 de maig de 2016, del Consell, pel qual s'autoritza determinada transferència de crèdit entre seccions, per un import global de 1.318.384,40 euros. [2016/3334]  
Mitjançant el Decret 51/2009, de 3 d'abril, del Consell, es va autoritzar la concessió d'avals de la Generalitat a la Institució Firal Alacantina per a finançar l'ampliació de la Fira d'Alacant. Derivada d'aquesta autorització, el 2 de febrer de 2010, el conseller d'Economia, Hisenda i Ocupació va concedir un aval a la Institució Firal Alacantina (IFA), com a garantia d'un préstec, per un import de 10 milions d'euros que es va concertar amb el Banco de Bilbao Vizcaya Argentaria, SA. D'altra banda, el 29 de març de 2010, el conseller d'Economia, Hisenda i Ocupació, va concedir un aval a la Institució Firal Alacantina, com a garantia d'un préstec per un import de 5 milions d'euros que es va concertar amb la Caixa d'Estalvis i Pensions de Barcelona el 22 d'abril.  
En data actual, la IFA ha incomplit els pagaments dels dos préstecs i a la Generalitat se li ha sol·licitat, per part de les dues entitats financeres, la liquidació de les quotes vençudes i impagades més els interessos, a l'import dels quals cal afegir la conseqüent previsió fins a final de l'exercici, per un import global de 699.503,91 euros.  
D'altra banda, la Comissió Delegada del Govern per a Assumptes Econòmics va adoptar un acord el 19 de febrer de 2015 per a establir la distribució durant 2015 del finançament dels compartiments Facilitat Financera i Fons de Liquiditat Autonòmic del Fons de Finançament a Comunitats Autònomes i va determinar les condicions per a la concertació de les operacions de crèdit a càrrec del Fons de Finançament a Comunitats Autònomes. Mitjançant l'Acord de 27 de febrer de 2015, el Consell va manifestar la voluntat de la Comunitat Valenciana d'adherir-se al compartiment Fons de Liquiditat Autonòmic del Fons de Finançament a Comunitats Autònomes per a 2015. Amb data 27 de març de 2015 es va formalitzar un contracte de préstec entre la Comunitat Valenciana i l'Institut de Crèdit Oficial en representació de l'Administració General de l'Estat, que estableix l'amortització anticipada obligatòria d'aquells imports disposats que no hagen pogut ser transferits correctament als creditors o proveïdors directament o als agents de pagament amb data valor igual a la data de disposició dels fons. Atenent allò que estipula el contracte, l'Institut de Crèdit Oficial ha procedit a amortitzar anticipadament un import de 75.000,39 euros.  
  
Així mateix, resulta necessari incrementar el pressupost per a despeses en inversions reals en el programa 421.90, Innovació Tecnològica Educativa, per un import de 543.880,10 euros.  
L'existència de disponibilitats de crèdit en el capítol 2 de la secció 20, «Despeses Diverses», permet, mitjançant la seua transferència, donar cobertura a les esmentades necessitats.  
A aquest efecte i en virtut del que disposen els articles 17 i 19 de la Llei 11/2015, de Pressupostos de la Generalitat per a l'exercici 2016, el Consell, a proposta del conseller d'Hisenda i Model Econòmic, en la reunió del dia 6 de maig de 2016,  
  
ACORDA  
  
Primer  
S'autoritza una minoració de crèdit en l'aplicació 01.57.65.356.63.5 per un import de 1.318.384,40 euros.  
  
Segon  
S'autoritza un augment de crèdit en l'aplicació 57.04.44.071.44.7 per un import de 699.503,91 euros, que implica l'habilitació del projecte financer PT055, Institució Firal Alacantina, IFA.  
  
Tercer  
S'autoritza un augment de crèdit en l'aplicació 68.82.40.437.09.0 per un import de 75.000,39 euros, que implica l'increment del projecte financer T0461, Capítol IX Deute, per l'esmentat import.  
  
Quart  
S'autoritza un augment de crèdit en l'aplicació 58.48.10.526.60.9 per un import de 543.880,10 euros.  
  
Cinquè  
Publicar aquest acord al Diari Oficial de la Comunitat Valenciana.  
  
  
València, 6 de maig de 2016  
  
La consellera secretària,  
MÓNICA OLTRA JARQUE